tomron87/hebrew-wikipedia-sentences-corpus huggingface dataset:
בשנת 2005 יצא אלבום האולפן הראשון של משינה לאחר עשר שנים, "רומנטיקה עתידנית", שאת רוב שיריו כתבו והלחינו ברכה ויובל בנאי במשותף.
הצליחו מתוכו השירים "התשובה" ו"רומנטיקה עתידנית".
אלבומה הבא של הלהקה, "יהלומים בשמיים", יצא ב־2010. את כל שיריו כתב בנאי והלחין ברכה, ומהם הצליח השיר "בין הצללים".
ב-2012 הצטרף ברכה ביחד עם חברו ללהקה יובל בנאי לצוות המנטורים של התוכנית The Voice ישראל עונה שנייה.
ב-2016 הוציא ברכה אלבום סולו שני, מאדים ומחוויר.
להקת הליווי שלו באלבום הייתה להקת המטאל קין והבל 90210.
בשנת 2020 השתתף ברכה בפסטיבל "סימנים חיוניים" אשר התקיים במשך שמונה ימים במאי 2020, ביוזמת עיריית תל אביב וקרן יהושע רבינוביץ לאמנויות תל אביב במסגרתה עלו בשידור חי אמנים ישראלים מוכרים, עם הופעות בסגנונות אינדי-פולק-רוק, מוזיקה אלקטרונית, ג'אז ואקספרימנטלי.
באוגוסט 2021 הוציא את הסינגל "סטודיו נמסטה", תחת ההרכב טריפולי, אשר כולל בנוסף את הבסיסט והסולן ערן צור והמתופף דני מקוב.
לברכה יש ילדה מנישואיו הראשונים לשחקנית אביגיל אריאלי, ושני ילדים מנישואיו השניים.
רץ על הקצה (במשותף עם רמי פורטיס) (1998)
לדיסקוגרפיה של משינה ראו: משינה#דיסקוגרפיה.
שלומי אמוני ישראל או בשמה המוכר יותר שלומי אמונים היא סיעה פנים מפלגתית בתוך מפלגת אגודת ישראל.
הסיעה פעילה לפרקים כמפלגה נפרדת ב.
"שלומי אמונים" הוקמה על ידי מנחם פרוש, לקראת הבחירות הפנימיות שנערכו באגודת ישראל בשנת תשל"ו - 1976. הסיעה נועדה לייצג את הירושלמים בני היישוב הישן וחלק מן הליטאים בתוך המסגרת המפלגתית של אגודת ישראל.
שמה של הסיעה נגזר מן הפסוק: "אָנֹכִי שְׁלֻמֵי אֱמוּנֵי יִשְׂרָאֵל" (), כשהשם "שלומי אמוני ישראל" שימש את סניף אגודת ישראל בפולין למן הקמתו בשנת 1918.
באותן בחירות פנימיות זכתה הסיעה במקום השני במישור הארצי, עם 24.88% מקולות המצביעים.
במישור המקומי זכתה הסיעה ברוב קולות הבוחרים במחוז ירושלים של התנועה, וקיבלה את השליטה בסניף זה.
במשך השנים שינתה "שלומי אמונים" את צביונה הירושלמי, היות שחלק גדול מחבריה אשר השתייכו לקהילות הפרושים-הליטאים, עזבו את אגודת ישראל בתשמ"ט - 1988, ועברו למפלגת דגל התורה.
הסיעה החלה לייצג את הקהילות החסידיות הקטנות שלא היו מיוצגות על ידי הנציגים הפוליטיים של החסידויות הגדולות גור, ויז'ניץ ובלז.
בין החסידויות הקשורות בסיעה: צאנז, קרלין-סטולין, ברסלב, חסידות ערלוי, סערט-ויז'ניץ, ביאלא ובוסטון, כמו גם קהילת מתמידים.
מלבד מנחם פרוש, כיהנו במהלך השנים כחברי כנסת מטעם הסיעה גם בנו מאיר פרוש ויהושע פולק.
בבחירות למועצת אלעד שנערכו באלול תשס"ד (ספטמבר 2004), התמודדו נציגי הסיעה לראשונה באופן עצמאי שלא במסגרת אגודת ישראל, והשיגו 2 מושבים במועצה המקומית.
בבחירות למועצת ביתר עילית שנערכו בחשוון תשס"ח (אוקטובר 2007), התמודדו נציגי הסיעה ברשימה משותפת עם ש"ס, ונציגם מאיר רובינשטיין נבחר לראשות העיר, במועצת העירייה קבלה הסיעה 5 מושבים מתוך 9 בהם זכתה הרשימה המשותפת.
לכך התוסף מושב שישי של ראש העיר שרץ למועצה ברשימה נפרדת.
מצד שני איבדה הסיעה את תמיכתה של חצר גדולה שהלכה עמה כברת דרך – חסידות בויאן, שרצה במפלגה למועצת העיר בנפרד ואף זכתה בשני מושבים.
בבחירות 2008 נכשל מאיר פרוש במירוץ על ראשות עיריית ירושלים.
בבחירות 2013, זכו נציגי הסיעה בראשות עיריית ביתר עילית (רובינשטיין) ואלעד (ישראל פרוש).
כמו כן, הסיעה התמודדה בנפרד בבית שמש.
נציגי הסיעה נבחרו גם לחברי מועצה בירושלים, בני ברק, בית שמש, מודיעין עילית, אלעד, פתח תקווה, עמנואל וגבעת זאב.
שלומי גולדנברג (נולד בלונדון בשנת 1959) הוא סקסופוניסט, מלחין ומעבד ג'אז ישראלי.
בנוסף, גולדנברג הוא ראש להקת ה-Little Big Band ("קבוצה קטנה גדולה"), מנהל מועדון הג'אז של תיאטרון הסימטה, ומנהל מוזיקלי של פסטיבל הג'אז בשדרות בן-גוריון, ומרצה באוניברסיטת בן-גוריון בנגב.
גולדנברג הוא בעל תואר דוקטור בפילוסופיה מאוניברסיטת בר-אילן בתחום הקומפוזיציה.
דוקטורט בתחום הקומפוזיציה המוזיקלית - 2016
החלק הראשון: יצירת הדוקטורט Sing a Song of Love - יצירה מקורית לביג בנד, תזמורת כלי מיתר, כלי הקשה וקריין.
החלק השני: המאמר - סינתזה בין קלאסי וג'אז ביצירות "אבוני קונצ'רטו" של איגור סטרווינסקי וה"פרפיום סוויט" של דיוק אלינגטון
גולדנברג מנתח את שתי היצירות שנכתבו בשנת 1944 ובוצעו באולם קרנגי הול בניו יורק ובודק מהם המאפיינים הג'אזיים והקלאסיים ביצירותיהם של סטרבינסקי ואלינגטון.
גולדנברג מוכיח שאף על פי שהאבוני קונצ'רטו, יצירתו של איגור סטרבינסקי נכתבה לביגבנד של וודי הרמן, היא נשארת כמעט לגמרי בעולם הקלאסי .
ובאופן דומה, אף על פי שיש ליצירתו של דיוק אלינגטון הפרפיום סוויט מספר מאפיינים קלאסיים, היא נשארת במימד של מוזיקת הג'אז.
ג'אז בנשמה - מופע לבתי ספר יסודי ותיכון בשיתוף המכון לאינטגרציה של אוניברסיטת בר-אילן.
בהנחייתו של גולדנברג, ויחד עם זמרת הנשמה - אלישבע בת ישראל והרכב של טובי המוזיקאים - התלמידים לומדים את תולדות הג'אז, לרקוד לצלילי המוזיקה של סקוט ג'ופלין - הרגטיים, על העיר ניו-אורלינס והחצוצרן הצעיר לואי ארמסטרונג שיצר את השפה המוזיקלית החדשה.
בנוסף בנה גולדנברג, מערך של עשרה שיעורים אינטרנטיים ומצגת, שבעזרתם מכינים המורים את התלמידים לקראת המופע והמפגש המרתק עם מוזיקת הנשמה, האלתור, הבלוז והג'אז.
"כשדוקטור קלאסי פגש את דוקטור ג'אז" - מופע/סדנה המראה במילים ובצלילים כיצד רחמנינוב, באך ושופן מתבשלים יחד עם ג'ורג' גרשווין, לואי ארמסטרונג וצ'ארלי פארקר..
שלומי גולדנברג פגש את הפסנתרן והמלחין הקלאסי - עמית ויינר במהלך לימודי הדוקטורט ושניהם מצאו שנושא האלתור, המאפיינים, הסיבות ודרכי הביצוע שלו מעניינים ומאתגרים אותם.
הקונצרט הוא תוצר הדיאלוג המתמשך בין שני המוזיקאים/מלחינים, אליהם מצטרפת הזמרת - רינת מסיקה ונגן הקונטרבס - אלעד מוסקטל.
פסטיבל הג'אז איטליה ישראל 2016 - בלילה לבן בשדרות בן-גוריון -
ניהל את מועדון הג'אז המרתף העליון בבית ליסין מאפריל 1998 עד אוגוסט 2003. המועדון אירח מוזיקאים מהארץ ומחו"ל, ביניהם אמיל ויקליצקי, בוב מוזס (אתו הופיע שוב גם ב-2005 במסגרת פסטיבל האביב של ראשון לציון), איידן אסן, תמיר הנדלמן.
במרץ 2002 התקיים פסטיבל הג'אז מפולין ביוזמתו ובניהולו המוזיקלי של גולדנברג.
באותה תקופה שיתף גולדנברג פעולה עם התמלילן זוכה פרס ישראל אהוד מנור, ויחד עם הזמרת גני תמיר העלו את המופע "ג'אז שמתחרז" - ניסיון ראשון לשלב בין שפת הג'אז לשפה העברית, כשמנור כתב מילים למוזיקה שהלחין גולדנברג.
ב-2003–2004 הופיע שלומי עם הזמרת חיה סמיר בתוכנית "ללא כותרת" במופע המשלב ג'אז עם מוזיקת עולם.
במסגרת העבודה המשותפת עם סמיר הופיעו השניים גם בפסטיבל "Duet" וניגנו עם שלמה בר והברירה הטבעית.
בפסח 2004 פתח את מועדון הג'אז The Jazz Alley בתיאטרון הסימטה ביפו העתיקה.
ביולי 2005 יצאו גולדנברג והזמרת אלישבע בת ישראל במופע "בלו הדוב שר בלוז" - מופע ג'אז ובלוז לילדים.
בתחילת 2007 הפיק קונצרט מיוחד לזכרה של הזמרת עופרה חזה בביצוע ג'אזי.
באביב 2007–2008 הפיק בשיתוף עיריית תל אביב סדרת הופעות ג'אז לקהל הרחב ברחובות תל אביב.
1991 To You: הדיסק - פרי שיתוף פעולה של גולדנברג עם הבסיסט גרי פיקוק (שלישית קיט' ג'ארט), הפסנתרן תומאס מקינלי והמתופף אלכס דויטש - יצא גם בהוצאת ג'אזיס ב-1993.
1994 נופים לתזמורת סימפונית וסופרנו סקסופון: יצא בשיתוף עם תזמורת רשות השידור של ברטיסלאבה.
1994 Zuz Muse - עם זמרת הנשמה אלישבע בת ישראל.
ב-1999 יצא הסינגל מדובר בענבר (שנקרא על שם בתו של שלומי) בבצוע הזמרת גני תמיר עם מילים של אהוד מנור.
בשנת 2000 הקליט שלומי את Dreams Untold ביחד עם המתופף הנודע בוב מוזס.
בינואר 2003 קול הג'אז והנשמה (The Soul of Jazz) הסיפור של מוזיקת הג'אז מראשיתה באפריקה ועד היום כשהמוזיקה הפכה לשפה בינלאומית.
ביוני 2005 גולדנברג הוציא דיסק חדש עם Flower, במציג יצירות בשיתוף עם המוזיקאים גרי פיקוק, ג'ון מדסקי, תומאס מקינלי, אלי מאירי ועוד.
2008 Jazz Eclectico ביחד עם נגני הLittle Big Band: דורון רפאלי, רמי שולר, רן לוי, הוד מושונוב, ורוסטיק לרמן.
2009 שירי המעלות לסקסופון, קונטרבס ואוד.
2011 U-Zuze2 - אלבום היפ-הופ/פאנק/אלקטרוני, שהופק על ידי רם גרפמן, ומספר ספור מוזיקלי יחיד ומיוחד, כולל זמרת הנשמה אלישבע בת ישראל.
2012 Jazz Voices of Israel עם הזמרות: אלישבע בת ישראל, חיה סמיר ושבחיה בת ישראל, והזמרים: גדעון יובל, הוגו לנדבר ורוי יאנג.
2014 Jazz Eclectico2 אלבום המציג את היצירות האקלקטיות של גולדנברג,
2017 Don't Call Me Back אלבום הופעה חיה במועדון הג'אז "הסמטה" עם זמר הנשמה והג'אז רוי יאנג.
2019 Blues Straight Ahead Live אלבום שהוקלט במהלך הופעה חיה ("תיאטרון הסמטה") בשיתוף הסאונדמן אוהד ארגמן.
הוסב מרביעיית ג'אז קלאסית לסאונד חשמלי.
2022 SpirituaLight הארה האלבום מציין תהליך יצירה שהתאפשר תודות לפסק הזמן שהאנושות חוותה בעקבות מגפת הקורונה.
הזמרת רינת מסיקה הייתה שותפה ליצירת האלבום ותרמה מילים, שירה ורעיונות מוזיקליים.
שלומי גולדנברג חווה הארה שגרמה לפרץ יצירתי ובמילים שלו: "כל יום ניגשתי לפסנתר ועוד יצירה באה לעולם".
שתים עשרה יצירות נבחרו להשתתף באלבום החדש.
היצירות עברו עבוד והתמקצעות דרך שלב של חזרות אינטנסיביות עם ה-Little Big Band ההרכב שמלווה את גולדנברג מאז שנות השמונים.
עם המוזיקאים: תמיר מילר פסנתר, רמי שולר – מרימבה, ויברפון וכלי הקשה, אלעד מוסקטל קונטרבס, גונן רוזנברג תופים וזמרת אורחת ענבר גולדנברג.
----[1] הארה היא מושג רוחני-דתי המתאר הבנה פתאומית החורגת מן היומיום.
מושג ההארה מרכזי בבודהיזם, שבמסגרתו הוא מתאר את שחרור האדם ממחזור הלידה והמוות המקובל בדתות הודו (סמסרה)
שלומי אלדר (נולד ב־11 בפברואר 1957) הוא עיתונאי ישראלי, במאי של סרטים תיעודיים וסופר.
עיקר כתיבתו עוסקת בנושאי ביטחון צבא של מדינת ישראל.
הוא שימש כתב ועורך בערוץ 1 בין 1990 ל־2003 וכתב חדשות 10 לענייני רצועת עזה מ־2003 עד נובמבר 2012. הוא כותב בנושא צבא וביטחון בעיתון הארץ.
נולד בשכונת נווה ישראל בהרצליה בשם סלמאן פרג'.
הוריו ושלושת אחיו עלו לישראל מהעיר אל-חלה, עיראק במבצע עזרא ונחמיה.
אביו עבד במלון השרון ואחר כך בתעש, ואימו הייתה תופרת.
למרות חלומו לשרת בגלי צה"ל ולהגיש את מצעד הפזמונים הלועזי, הוא גויס ליחידה 8200 ושם נוצל הידע בערבית שרכש בבית.
בעל תואר ראשון בלימודי המזרח התיכון ומדע המדינה מאוניברסיטת תל אביב, ותואר שני בלימודי המזרח התיכון בעת החדשה מהאוניברסיטה העברית בירושלים.
אלדר החל את הקריירה שלו בתקשורת כשדרן רדיו ברשת ג', כשהיה בן שלושים.
לאחר קורס כתבים בטלוויזיה, החל ב־1990 לעבוד בחטיבת החדשות של הערוץ הראשון ככתב לענייני חינוך.
זמן קצר אחר כך הועבר לתפקיד הכתב בדרום, ובין השאר סיקר את הנעשה ברצועת עזה לאחר חתימת הסכמי אוסלו.
לאחר מכן שימש כתב מדיני וכתב לעניינים מיוחדים.
במסגרת זו נשלח לסקר את תוצאות רעידת האדמה באיזמיט, ושידר את חילוצה של הילדה הישראלית שירן פרנקו מהריסות בניין בידי צוות חילוץ של פיקוד העורף.
אלדר שימש גם עורך מבט לחדשות ו"יומן".
לאחר הקמת חברת החדשות של ערוץ 10, הצטרף לשורותיה ככתב ברצועת עזה.
בשנת 2003 יצא בשליחות הערוץ לעיראק לצלם את סרטו הראשון, "עוקף בגדד", שתיאר מסע במדינה השסועה לאחר מלחמת המפרץ השנייה ולכידתו של סאדאם חוסיין.
בתוך כדי הכנת הסרט איתר אלדר בעיר אל־חלה את בית הוריו.
בשנת 2005 פרסם בהוצאת ידיעות ספרים את ספרו "עזה כמוות".
הספר הוא המסע העיתונאי, האישי שלו, לאורך שני עשורים ברצועת עזה, בין אינתיפאדות, בין חלום השלום למציאות עגומה, קריסת הסכמי אוסלו ויציאתה של ישראל מהרצועה ב בקיץ 2005 ועליית חמאס.
בשנת 2007, זכה בפרס סוקולוב בתחום התקשורת האלקטרונית על סיקור הנעשה בעזה.
במהלך תקופתו ככתב בעזה התעמת לא מעט עם גורמים בצה"ל, וביקר את פעולות הצבא בשטחים.
בין השאר – כאשר דיווח על הריסת בתים במבצע קשת בענן; כאשר ניסה להוכיח שפגז צה"ל גרם למותם של שבעה מבני משפחת ראלייה בחוף עזה ביוני 2006; ובדצמבר 2008, כאשר עוכב לחקירה לאחר שהפר צו אלוף שאסר על כניסת ישראלים לרצועה, כשהצטרף לספינה שהפליגה מקפריסין לעזה.
בסרטו "חיים יקרים" ציין אלדר כי הוא משוכנע שעמיתו, צלם פלסטיני, נפגע מירי חיילי צה"ל שכוון לעבר אלדר.
במהלך מבצע עופרת יצוקה העלה אלדר לשידור חי את עז א־דין אבו אל־עייש, רופא מרצועת עזה שזעק לעזרה ותיאר את הרג שלוש בנותיו ואחייניתו מפגיעת פגז של צה"ל בביתו.
השידור חולל זעזוע בישראל, והיה אחד הגורמים להכרזת ראש הממשלה אהוד אולמרט על הפסקת אש וסיום מבצע עופרת יצוקה.
בשנת 2010 יצא לאקרנים סרטו הדוקומנטרי "חיים יקרים" ("Precious Life"), המתאר מאבק על חייו של תינוק פלסטיני הסובל ממחלה גנטית שממנה מתו שתיים מאחיותיו, ברקע הסכסוך הישראלי–פלסטיני והמלחמה בעזה.
התינוק פונה למרכז הרפואי שיבא וטופל בו בידי ד"ר רז סומך.
לאחר שידור כתבה בחדשות 10 התקבלה תרומה כספית מאב שכול יהודי, שאיבד את בנו החייל, המאפשרת השתלת מח עצם שתציל את חיי התינוק.
בסרט ציינה האם כי היא מייחלת שבבגרותו יהיה בנה שאהיד ושהיא תשלח אותו לפיגוע התאבדות בירושלים.
הסרט זכה לציון לשבח בפסטיבל הקולנוע ירושלים והוקרן בהמשך השנה גם בפסטיבל הסרטים הבין־לאומי בטורונטו, בפסטיבל הקולנוע בטליורייד, בקולורדו, ארצות הברית, בפסטיבל הסרטים בלייפציג ועוד.
בספטמבר 2010 זכה הסרט בפרס אופיר לסרט התיעודי הטוב ביותר, ואף נכנס לרשימה המקוצרת של הסרטים הדוקומנטריים המועמדים לפרס אוסקר האמריקאי.
"חיים יקרים" נרכש להקרנה ברשת HBO והופץ להקרנות בבתי קולנוע בצרפת, בקנדה, ביפן ובאוסטרליה.
בחודש מאי 2012 יצא לאור ספרו "להכיר את חמאס" בהוצאת כתר, שבו חשף את ערוץ התקשורת בין ח'אלד משעל, מנהיג חמאס, לראש ממשלת ישראל אהוד אולמרט, בתיווכם של איש קשר זר וראש השב"כ יובל דיסקין.
בנובמבר 2012 הודיע על פרישתו מערוץ 10.
ב־2013 עבר לוושינגטון, בירת ארצות הברית, ועבד במכון המחקר וילסון סנטר, באוניברסיטת ניו יורק, ובאוניברסיטת מרילנד.
ב־2015 השתתף בתוכנית המציאות "מאסטר שף VIP" והיה המודח השלישי.
ב־2017 זכה סרטו הדוקומנטרי "ארץ זרה" בפרס הסרט התיעודי הטוב ביותר בפסטיבל חיפה.
ב־2018 זכה הסרט בפרס אופיר לסרט התיעודי הארוך הטוב ביותר.
בנאום הזכייה אמר אלדר: "את 'ארץ זרה' התחלתי לצלם לפני שש שנים, הרבה זמן במונחים של סרט, פסיק בחייה של מדינה.
הסרט נרכש לשידור בתאגיד השידור הציבורי, ועורר את מחאתה של שרת התרבות מירי רגב, שטענה כי אין מקום לשדר סרט המבקר את ישראל בערוץ טלוויזיה ציבורי.
בשנת 2021 יצא לאקרנים סרטו "להיות ענת קם".
הסרט צולם במהלך מסע מחוף אל חוף בארצות הברית עם ענת קם, שהורשעה בריגול חמור לאחר שהדליפה מסמכים סודיים לעיתונאי "הארץ" אורי בלאו.
בסרט התקיים מפגש בין ענת קם לדניאל אלסברג, חושף מסמכי הפנטגון לניו יורק טיימס והוושינגטון פוסט, מסמכים שהובילו למחאה המונית ברחבי ארצות הברית ודרישה להפסקת מלחמת וייטנאם.
הסרט התקבל לתחרות הרשמית של פסטיבל דוקאביב והיה מועמד לפרס אופיר לשנת 2021.
בעקבות הסרט, לטענתו, ענת קם שנשפטה והורשעה בסעיף ריגול חמור, זכתה למחילה בציבוריות הישראלית שראתה בה עד הפצת הסרט כבוגדת בעמה.
אף על פי שהדעות חלוקות על כך, קם מונתה לעורכת מדור דעות בעיתון הארץ ובפוסט שפרסמה טענה כי אלדר הציל את חייה.
לאחר תשע שנים בארצות הברית, שב אלדר לישראל ב־2022. מאז הוא יוצר כתבות המשודרות בחדשות 13 ובכאן חדשות.
באוקטובר 2023, בעיצומה של מלחמת חרבות ברזל, קרא לשקול היטב את הכניסה לעזה לנוכח העובדה שחמאס חטף והחזיק כ־200 ישראלים.
ובמאמר המשך שפורסם בהארץ ב-17 באוקטובר 2023 טען אלדר שגורל החטופים שנחטפו ב-7 באוקטובר על ידי חמאס לא נמצא בראש סדר העדיפויות של קבינט המלחמה וכי ישראל מעדיפה את חיסול חמאס על פני שחרורם.
בשנת 2023 החל להגיש פודקאסט בשם "הפודקסט של שלומי אלדר" מבית All•in.
בחודש מאי 2024, בערב יום הזיכרון לחללי מערכות ישראל, שודר בערוץ 13 סרטו התיעודי הרביעי "מי שמע על חולית?
הסרט תיעד את הטבח שבצעו מחבלי חמאס בחברי קיבוץ חולית.
אלדר טען בראיונות שהתקיימו עימו עם יציאת הסרט, שזה סרטו החשוב ביותר.
בחודש יוני 2024 ראה אור ספרו "חמאס מתנועה חברתית לפשעי מלחמה".
הספר הוא הוצאה מעודכנת ומורחבת של ספרו הקודם "להכיר את חמאס".
אלדר טוען כי נתניהו הצליח לייצר נרטיב שקרי בדעת הקהל הישראלית שלפיו יו"ר הרשות הפלסטינית מחמוד עבאס הוא מחולל טרור אף על פי שידע את יעילותו של התיאום הביטחוני שקיים בין מערכת הביטחון הישראלית למנגנוני הביטחון הפלסטיניים.
בניית הקונספציה של הבידול בין רצועת עזה לגדה וסימונו של אבו מאזן כאויב, יושמה על ידי נתניהו מטעמים פוליטיים כדי לרצות את הימין הישראלי שחשש מפשרות טריטוריאליות ביהודה ושומרון ולשמר את שלטונו.
כריתת הברית בין נתניהו לימין המתנחלי ואחר כך גם עם הימין המשיחי, ממשיכי דרכו של מאיר כהנא, הייתה לפי אלדר המסד שעליו נבנתה קונספציה שבה חמאס הוא נכס והרשות הפלסטינית היא נטל וזה היה הגורם העיקרי למחדל 7 באוקטובר 2023.
בכתבה שהתפרסמה באפריל 2024 במוסף הארץ, ראיין אלדר מספר פלסטינים עשירים ובכירי פת"ח שנמלטו למצרים מרצועת עזה בעקבות מלחמת חרבות ברזל, שתיארו כיצד תפיסות רדיקליות השפיעו על הנהגת חמאס בהובלת יחיא סינוואר והובילו לטבח שבעה באוקטובר.
בחודש יולי 2024 החל אלדר בסדרת כתבות דוקו לאתר רלוונט בשם "מלח הארץ", מסע בישראל של אחרי 7 באוקטובר.
משנת 2023 אלדר מגיש את "הפודקאסט של שלומי אלדר" בחברת Allin שבו הוא מראיין מדי שבוע אורחים בנושאים שמעניינים אותו .
הפודקאסט זוכה למספר מאזינים רב .
אלדר מתגורר בנס ציונה עם אשתו, העיתונאית והמחזאית מיכל אהרוני.
לאלדר שלושה ילדים נוספים מנישואיו הראשונים.
עזה כמוות, ידיעות ספרים, 2005
להכיר את חמאס, הוצאת כתר, 2012 – הספר זכה בפרס יצחק שדה לספרות צבאית
חמאס מתנועה חברתית לפשעי מלחמה הוצאת כתר, 2024
שלומי ברזל (נולד ב-25 באוקטובר 1970) הוא עיתונאי ישראלי, מ"מ דיקן בית הספר לתקשורת של המסלול האקדמי המכללה למינהל, ראש מערך ההסברה של ההתאחדות לכדורגל בישראל ולשעבר עורך מדור הספורט בעיתון "הארץ".
ברזל החל לעבוד ככתב במדור הספורט של עיתון "ידיעות אחרונות" באמצע שנות התשעים, לאחר שירות צבאי במשטרה צבאית.
ב-1998 עבר לעיתון "הארץ", שם שימש ככותב ועורך.
בעבר היה בעל הבלוג "דינוזאור ברשת".
בנוסף משמש ברזל כמרצה לתקשורת במכללת נתניה ובמסלול האקדמי המכללה למינהל, שם הוא מעביר קורסים בנושא יסודות התקשורת, אתיקה בעיתונות, יסודות העריכה העיתונאית ומדיה וספורט.
בשנת 2010 מונה לראש מסלול עיתונות כתובה ומשודרת במסלול האקדמי המכללה למינהל.
בשנת 2018 מונה למ"מ דיקן בית הספר לתקשורת במסלול האקדמי המכללה למנהל.
ביוני 2013 מונה לראש מערך ההסברה של ההתאחדות לכדורגל בישראל, והחליף בתפקיד זה את אמיר אפרת.
ברזל נשוי לעינת ואב לשניים.
שלומי בוצ'צ'ו (נולד ב-30 באוגוסט 1966) הוא עיתונאי רכילות וצלם עיתונות ופפראצי ישראלי.
בוצ'צ'ו עובד כצלם מקצועי מאז נעוריו והוא מחלוצי מקצוע הפפראצי בישראל.
בשנים 1991–1987 כתב וערך את מדור הרכילות של השבועון "להיטון".
לאחר מכן עבר לשמש ככתב הרכילות של העיתון "מעריב".
בשנת 2005 הגיש בוצ'צ'ו תביעה בגין הפרת זכויות יוצרים נגד ישעיהו רוטר, הבעלים של אתר האינטרנט הפופולרי רוטר.נט, לאחר שהאתר פרסם בחמש הזדמנויות שונות תמונות שצילם בוצ'צ'ו, וזאת ללא רשותו וללא תשלום.
בית המשפט קיבל את התביעה ופסק לטובתו פיצויים בסך 50,000 ש"ח.
ערעור שהגיש רוטר על פסק הדין נדחה .
בשנת 2007 הוגשה נגדו תביעה על ידי גיל ריבה בגין פרסום לשון הרע ופגיעה בפרטיות, לאחר שריבה ובנו הקטין צולמו על ידי בוצ'צ'ו בשני מקרים שונים.
ריבה תבע פיצויים בסך 250,000 ש"ח, אך תביעתו נדחתה, ובית המשפט קבע שהצילומים לא פגעו בפרטיותם של ריבה ובנו.
פסק הדין נחשב לתקדימי לגבי פעילותם של צלמי פפראצי בישראל.
בשנים האחרונות עובד בוצ'צ'ו כצלם באתר וואלה!, ובמקביל הוא משמש כיושב ראש איגוד צלמי החברה (הפפראצי) בישראל.
במסגרת תפקידו זה היה בין יוזמי המהלך להחרמת בר רפאלי בשנת 2007, על שלא נעתרה לצלמים שרצו לצלמה בעת ביקורה בישראל.
נכון ל-2010, בוצ'צ'ו מתגורר עם אשתו חגית ברמת אביב בתל אביב.
שלומי אלקבץ (נולד ב-5 בדצמבר 1972) הוא במאי, שחקן, מפיק ותסריטאי ישראלי.
זוכה בפרס לנדאו בתחום הקולנוע לשנת 2017. בשנת 2018 זכה בפרס אמנות הקולנוע מטעם משרד התרבות והספורט.
הסרט "מחברות שחורות", אותו ביים, זכה בפרס אופיר לסרט תיעודי ארוך (מעל 60 דק').
אלקבץ נולד בשכונה ד' בבאר שבע להורים יוצאי מרוקו, וגדל רוב ילדותו בקריית ים.
אחותו הייתה השחקנית רונית אלקבץ ואחיו הוא השחקן יחיאל אלקבץ.
הוא למד משחק וצילום בניו יורק ושיחק בתיאטרון במשך שנתיים.
אלקבץ ביים את העונה השנייה של סדרת הטלוויזיה "רביעיית רן".
בשנת 2018 זכה בפרס אמנות הקולנוע מטעם משרד התרבות והספורט.
בשנת 2019 שיחק במיני סדרת הטלוויזיה "הנערים" ששודרה ב-HBO בתפקיד סימון, איש שב"כ.
מלמד קולנוע במכללה לאמנות במכללת ספיר ובמנשר לאמנות.
גר בתל אביב עם בן זוגו יובל, ואב לבת, רנה ליליאן אלקבץ דורי, בהורות משותפת עם הזמרת דיקלה.
שלומי אברהם (נולד ב-1982) הוא שחקן ישראלי.
אברהם נולד וגדל בפתח תקווה.
בחטיבת ביניים השתתף בחוג תיאטרון, ובכיתות י"א-י"ב למד במגמת תיאטרון בתיכון אחד העם בפתח תקווה.
אחד ממוריו היה איתן לונדנר.
בסוף י"ב שיחק אברהם בדרמת הטלוויזיה "הבלדה על ארי ודרצ'י", בבימויו של לונדנר.
בצבא שירת במשך שלוש שנים בתל-השומר.
במהלך שירותו הצבאי שיחק בסרט הסטודנטים "אנדרדוג" בבימויו של ערן מירב.
אברהם גילם את דמותו של נתי, נער פנימייה.
בשנים 2005–2008 למד במסלול התלת-שנתי בסטודיו למשחק ניסן נתיב.
בין חבריו לכיתה היו יובל שרף, ידידיה ויטל, אבי קורניק, דני איסרליש, איתי חיון, נעמה עמית, אלינור קלוגר ואורטל חאיק.
במהלך לימודיו זכה במלגת קרן שרת אמריקה ישראל לשנת 2006/2007. כמו כן זכה במלגת הצטיינות לשנת 2008, מטעם קרן אסתר וד"ר ליאון אלי.
בזמן לימודיו בניסן נתיב שיחק אברהם בסרטו של ערן קולירין "ביקור התזמורת" (2006).
הוא מגלם את דמותו של פאפי, נער ביישן שמשדכים לו מישהי שהוא אינו מעוניין בה.
באחת הסצנות אחד הנגנים מהתזמורת המצרית מלמד אותו איך להתנהג בדייט.
החל מיולי 2010 משחק שלומי אברהם בהצגה "מעגל הגיר הקווקזי", פרי עטו של ברטולט ברכט, בבימויו של אודי בן-משה, בתיאטרון הקאמרי בתפקיד דמויות רבות.
הוא מגלם, בין היתר, את דמותו של שאווה, עוזרו של השופט אצדק (שלמה בר-אבא).
בשנת 2011 היה אברהם מועמד על תפקידו לפרס התיאטרון הישראלי בקטגוריית השחקן המבטיח.
החל מיולי 2011 משחק שלומי אברהם בהצגה "אורזי המזוודות" מאת חנוך לוין, בבימויו של אודי בן-משה בקאמרי.
הוא מגלם את הגיבן אבנר צחורי, דמות רגישה מאוד שכל אנשי השכונה מתנים צרותיהם בפניו.
אבנר גר עם אחיו (יואב לוי) ואשתו (אנדריאה שוורץ) ובמהלך כל ההצגה הוא מעביר מזוודות לבית החדש שלו.
אברהם היה מועמד על תפקידו בהצגה לפרס התיאטרון הישראלי לשנת 2012 בקטגוריית השחקן המבטיח.
בהצגה משחקים גם דרור קרן, רוזינה קמבוס, חנה מרון, רבקה מיכאלי, גילת אנקורי, עזרא דגן, אבי גרייניק, שירי גדני ואסתי קוסוביצקי.
החל מיוני 2015 משחק שלומי אברהם בהצגה "גם הוא באצילים" מאת מולייר, בבימויו של אודי בן-משה בתיאטרון הקאמרי.
אברהם שיחק בסרט "מאיה" בבימויה של מיכל בת-אדם (2010), שיחק בסרט "הבודדים" בבימויו של רנן שור (2010), בתפקיד אחד הסוהרים בכלא.
בשנת 2016, החל אברהם לשחק בסדרת הטלוויזיה הקומית של Yes הטלוויזיה בלוויין שיצר גורי אלפי "האחיות המוצלחות שלי", בתפקיד מידד.
בשנת 2018 החל לשחק במחזה "הילד חולם" מאת חנוך לוין בתפקידים: שותת דם, נער פיסח ו"משיח".
בשנת 2020 החל לשחק במחזה "מחוברים לחיים" בתיאטרון הקאמרי מאת אלי ביז'אווי ובבימויו של אלון אופיר, שמבוסס על הסרט הצרפתי משנת 2011.
+שנהסדרהתפקידהערות2013נויורקבניYes הטלוויזיה בלוויין2015שיחות יוצאותבחור בטינדרסדרת אינטרנט2016–הווההאחיות המוצלחות שלימידד (3 עונות)Yes הטלוויזיה בלוויין2017נפלת חזקבעל חנות חיות מחמדערוץ עשרבית הכלביםעמיניקלודיאון לצופי יס2023סובייצקהפקיד בביטוח לאומיכאן 112024באש ובמיםדודנטפליקס
שנה סרט תפקיד הערות 2016הפורצתנירוסרט קולנוע2015האיש שבקירשוטרהיורד למעלהנוצה 2010 מאיה 2008 הבודדיםיקיר 2007 ביקור התזמורת פאפי 2006 חיים היה פה תפקיד ראשי סרט סטודנטים של סם שפיגל 2002 אנדרדוג נתי 2001 הבלדה על ארי ודרצ'יהמטיף סרט דרמה לטלוויזיה
אשת הסולטןמולייראודי בן-משה30 ביוני 2016מלון רנדוובובופדו16 בפברואר 2016הילד חולםשותת דם, נער פיסח ו"משיח"חנוך לויןעמרי ניצן
שלומי גֶרטְנֶר (נהגה: "שלוֹימי") (נולד בשנת ה'תש"ם, 1980) הוא זמר חרדי חסידי המתגורר באנגליה.
גרטנר נולד בשכונת הנדון שבצפון מערב לונדון.
כילד שר במקהלות ילדים בלונדון.
הוא למד בישיבת ויז'ניץ בבני ברק.
לאחר נישואיו שב להתגורר בלונדון.
בשנת 2007 הוציא את אלבומו הראשון "ניסים", מתוכו התפרסמו השירים "ניסים", "קודש", ו-"מלכהל'ה" שהלחין יוסי גרין והוקדש לבתו של גרטנר שנולדה עם מום רפואי.
בשנת 2010 הוציא לאור את האלבום "עשה עשה", מתוכו התפרסמו השירים "עשה עשה" ו-"happy birthday".
באוקטובר 2012 הוציא את אלבומו השלישי - "והתקין".
בשנת 2013 הוציא אלבומו הרביעי "Imagine" (תאר לעצמך), העוסק ברובו במשיח ובגאולה.
גרטנר מופיע רבות בישראל ובארצות הברית.
הופיע מספר פעמים במופע האסק, הקונצרט השנתי היוקרתי של המוזיקה החסידית.
ב-2019 השתתף כשופט אורח בשלב הגמר של תוכנית הריאלטי הקול הבא, ששודר מבנייני האומה בירושלים.
בשנת תש"פ (2020) הופיע במופע חג סוכות בנייני האומה ואירח את הזמרים ארי היל, נפתלי קמפה ויונתן רזאל.
מהופעה זו יצא אלבום DVD בשם "שלוימי גרטנר בירושלים".
המים שטפונו - עם שלום פרץ, לחן של אלי קליין ואיצי ברי, 2018
רבי אלימלך - לחן של יונה ליפשיץ, עיבוד של אלי קליין ואיצי ברי, 2020
ותתן לנו חיים - לחן של פינקי ובר, 2021
מחרוזת ירושלים - עם ארי היל, 2021
שלומי דורה (נולד ב-22 ביוני 1973) הוא מאמן כדורגל ישראלי וכיום מאמן מכבי עירוני קריית אתא ביאליק.
דורה, אחיו של הכדורגלן יוסי דורה, אחיינו של מאמן הכדורגל רוני דורה, ודודנו של כדורגלן העבר והמאמן טל בנין.בנו, אור דורה, משרת כמפקד פלוגה (מ"פ) ביחידת הניוד של אוגדת עזה.
החל את קריירת האימון שלו במחלקת הנוער של הפועל חיפה.
בשנת 2006 הוביל את קבוצת הנוער של המועדון לזכייה באליפות ליגת העל לנוער, כשתחת הדרכתו שחקנים רבים שעלו לאחר מכן לקבוצה הבוגרת, בהם אושרי רואש, רן אבוקרט, גל אראל, שמעון הרוש ורן יצחק.
בתחילת עונת מונה דורה למאמן הקבוצה הבוגרת של הפועל חיפה, שהייתה אז בליגה הלאומית, וכעבור שלוש שנים הוביל אותה לליגת העל.
בקיץ 2009 עמד על הקווים לראשונה כמאמן בליגת העל, ובמשחק הבכורה שלו השיג ניצחון 2–1 על מכבי נתניה.
באותה עונה נאבקה הקבוצה כנגד הירידה, ולבסוף הצליחה להישאר בליגת העל.
בתחילת עונת מונה למאמן הפועל רמת גן, אך עזב את הקבוצה לאחר עשרה מחזורים.
לקראת סוף העונה מונה למאמן בני סכנין, לאחר שנקלעה לתחתית הטבלה, והצליח להשאיר את הקבוצה בליגת העל לאחר ניצחון 1–0 על בית"ר ירושלים במחזור האחרון.
בעונה שלאחר מכן הגיע עם בני סכנין לפלייאוף העליון של ליגת העל, אך בעונת לא הצליח לשחזר את ההצלחה וסיים את תפקידו לקראת תום העונה לאחר שהקבוצה נקלעה לתחתית הטבלה.
בקיץ 2013 חזר דורה לאמן את הפועל חיפה, וב-27 באוקטובר 2013 רשם את הניצחון הראשון שלו בדרבי של חיפה.
בתום העונה סיים דורה את תפקידו במועדון.
ביוני 2014 מונה דורה למאמן מכבי אחי נצרת מהליגה הלאומית, וב-10 בדצמבר התפטר מתפקידו.
ב-8 בינואר 2015 מונה למאמנה של הפועל עכו, שהייתה אז במקום האחרון בליגת העל, והצליח להשאיר את הקבוצה בליגה.
ב-30 ביוני 2015 מונה למאמן מכבי נתניה.
ב-13 בפברואר 2016 מונה למאמן עירוני קריית שמונה וסיים את חוזהו בתום העונה.
ב-31 במאי 2016 מונה דורה בשנית למאמן הפועל עכו, ובתום עונה אחת העפיל עמה לליגת העל לאחר שסיימה במקום השני בליגה הלאומית.
ב-24 בינואר 2018 מונה שוב למאמן מכבי אחי נצרת מהליגה הלאומית.
ב-28 ביוני של אותה שנה מונה דורה למאמן הפועל אשקלון.
ב-1 בנובמבר 2019 מונה למאמן הפועל עפולה במקומו של עידן בר-און.
ב-14 בנובמבר 2020 פוטר מתפקידו.
ב-21 בפברואר 2021 מונה למאמנה של מועדון ספורט כפר קאסם.
בדצמבר אותה שנה פיטרה הקבוצה את דורה, על אף שהייתה במקום השני בהפרש נקודה מהמקום הראשון בליגה הלאומית.
ב-2 במרץ 2022 מונה למאמן הפועל אום אל פאחם.
ב-25 במאי 2022 מונה למאמנה של הפועל נוף הגליל.
ב-18 בספטמבר פוטר מתפקידו בנוף הגליל וב-4 בינואר 2023 מונה למאמן סקציה נס ציונה עד סוף העונה.
ב-10 בינואר 2024 מונה למאמן איחוד בני שפרעם הוא כיהן כחודש בתפקיד ופוטר ב-12 בפברואר לאחר 5 משחקים בהם צבר נקודה אחת.
החל מעונת 2023/2024 משמש כפרשן בתוכנית "שבת של כדורגל", המשודרת ברדיו חיפה ובתחנות נוספות.ב-7 באוגוסט 2024 מונה למאמנה של הפועל עכו אך ב-20 בספטמבר פוטר מתפקידו.
ב-30 בדצמבר מונה למאמן מכבי עירוני קריית אתא ביאליק , מליגה א' צפון.
דורה נשוי לחן ולו שני בנים ובת.
שלומי דהן, הוא קצין צה"ל בדימוס בדרגת אלוף-משנה, אשר פיקד על החטיבה הדרומית ברצועת עזה.
עם גיוסו לצה"ל התנדב דהן לשייטת 13. הוא השלים את הכשרת מסלול הלוחם בקומנדו הימי ויצא לקורס קציני חי"ר.
הוא השתתף במבצע ההשתלטות על קארין A כמוביל כוח הגלישה ממסוקים אל הספינה.
דהן שימש בשייטת במספר תפקידי פיקוד ובהם מפקד פלגת הלוחמים בשייטת 13 וסגן מפקד היחידה.
לאחר מכן פיקד על החטיבה הדרומית ברצועת עזה.
דהן הוביל את החטיבה בלחימה כנגד הטרור הפלסטיני.
עם תום תפקידו הוחלט על מינויו למפקד שייטת 13, אולם בשנת 2008 נפצע קשה בתאונת דרכים, כאשר נסע עם רכב החפ"ק שלו בעקבות התראה על גילוי מנהרה בגזרתו.
בעקבות התאונה נותר משותק חלקית עם פגיעת ראש.
הוא שוחרר משירות בצה"ל בשנת 2013.
שלומי הופמן (נולד ב-18 במרץ 1950) הוא מוזיקאי ומייסד בית ספר לריקוד "מחולה" בירושלים.
שלומי הופמן נולד בירושלים ליפה ודב הופמן, ניצולי שואה מהונגריה, שהגיעו כמעפילים.
התחנך בירושלים ובגיל 13 החל ללמוד נגינה על פסנתר באקדמיה למוסיקה ומחול על שם רובין בירושלים.
בשנת 1968 התגייס לצה"ל כנגן אקורדיון בצוות הווי ובידור.
בשנת 1971 לאחר שחרורו מהצבא החל לעבוד כאקורדיוניסט של תנועות נוער ולהקות מחול במסגרת עיריית ירושלים.
במהלך תקופה זו הכיר את שושנה סוויד, לימים שוקי, רקדנית שהפכה לבת זוגו.
השניים החלו להעביר הרקדות לתנועות נוער ובהמשך עבדו מדי ערב במופעי התיירות הירושלמים במועדוני החאן ו"ירושלים של זהב".
בשנת 1974 מונה למנהל מרכז המחול הירושלמי של העירייה - "בית רינה ניקובה בירושלים".
במקביל, שימש בעיריית ירושלים כמנהל תזמורת הנוער העירונית ובית המוזיקה.
בסוף שנות ה-70 קיבל לידיו לנהל את להקת "הורה ירושלים" העירונית, במקביל לתפקידה של שוקי כמנהלת האמנותית.
ביחד הם עבדו במשך עשור במסגרת הלהקה, וייצגו את הארץ באירופה, ברזיל, קנדה וארצות הברית.
בשנת 1988 עזב את העירייה וביחד עם שוקי אשתו ועם שותפים לדרך (אלכס וריקי סלע) הקימו בית ספר ירושלמי למחול – "מחולה".
בתחילה היה זה חזון של הקמת בית ספר בבירה שיהווה בית לרקדנים בשלל סגנונות: בלט קלאסי, מחול מודרני, ג'אז, סטפס, ריקודי בטן, פלמנקו, מחול אירי וריקודי עם.
אחרי שלוש שנים הייתה התרחבות סניפים לשכונות ירושלים ולסביבותיה: גילה, קריית היובל, בית הכרם, מעלה אדומים, מבשרת ציון, תלפ"ז ועוד.
בשיא הפעילות בירושלים למדו בבית הספר אלפיים תלמידים במהלך שנת לימודים.
עם השינוי באופיה הדמוגרפי של ירושלים החליטו שלומי ושוקי לפתוח שלוחה בתל אביב ובשנת 2003 נפתח המוקד החדש.
בשנת 2010 הקימו שלוחה בבקעת אונו אותה ניהלו עד שנת 2019
בשנת 2019 הקימו את "מחולה מרכז" בגבעת שמואל ואת "מחולה סביון" הפועלת בשיתוף בית התרבות והמועצה במקומית סביון.
שלומי נמצא בראש העשייה הניהולית והארגונית של מחולה.
הוא ניהל את עשרות העובדים לאורך השנים וכן ליווה את אלפי התלמידים ומשפחותיהם.
במסגרת תפקידו כמנהל הוא אחראי על להקות מחול, ניהול משלחות לחו"ל (קנדה, ארצות הברית, סין ואירופה), וכן ניהול הפקות ומופעים.
בשנת 2003 הקים שלומי את "כנס המחול הארצי באילת" וניהל אותו ביחד עם שותפו לדרך, זיו ימיני עד 2016. החזון היה להקים בישראל כנסים ארציים בהם נוצר מפגש מעשיר וחוויתי בין כלל תלמידי הסטודיואים השונים – ליצור מופעים אלה מול אלה, להקנות חוויות של תרבות וערכים ומפגשים חברתיים.
בעקבות הצלחת הכנס צמחו עשרות כנסים דומים שהחלו לפעול בעיר אילת מדי שנה.
משנת 2019 ועד היום, מפיק שלומי מדי שנה את כנס "Mega Dance Event".
כנס מחול בינלאומי בפאפוס, קפריסין.
לשלומי יש שלושה ילדים מבת זוגו, הם מתגוררים כיום ברמת השרון והרצליה.
2019 הקמת שלוחת "מחולה מרכז" ו"מחולה סביון"
שלומי גולדברג (נולד ב-23 בפברואר 1965) הוא מנחה ועורך תוכניות טלוויזיה ורדיו בתאגיד השידור הישראלי כאן 11 וכאן רשת ב'.
בעבר הגיש וערך תוכניות רדיו וטלוויזיה בערוץ הראשון ובקול ישראל.
שלומי גולדברג נולד ברמת השרון להורים ניצולי שואה שעלו מפולין.
למד לימודים יסודיים בבית הספר נווה מגן ברמת השרון, חטיבת ביניים בקריית הרצוג בכפר סבא וסיים לימודים על-יסודיים בתיכון צייטלין בתל אביב.
במסגרת שירותו הצבאי שימש גולדברג כסולן ומנחה במקהלת הרבנות הצבאית תחת שרביטו של המנצח משה מרדכי רוזנבלום.
בשנת 1986 החל לימודיו בפקולטה למשפטים באוניברסיטת בר-אילן ובשנת 1992 סיים לימודי תואר ראשון ושני במשפטים.את תקופת ההתמחות במשפטים עשה במשרד עורכי הדין ד"ר אביגדור קלגסבלד וד"ר יורם דנציגר.
בד בבד עם לימודיו האקדמאים, סיים גולדברג קורס כתבים בקול ישראל.
בשנת 1990 החל להגיש תוכניות מסורת בערוץ הראשון ובהן "זמירות", "קצר ולעניין" ותוכניות מיוחדות לחגי ישראל, וכן ערך והגיש את "יומן מורשת" ברשת א' של קול ישראל.
שלומי גולדברג נמנה עם ראשוני המגישים בתחנות הרדיו האזוריות "רדיוס 100FM" ו-"רדיו קול חי" ועם צוותי ההקמה שלהן.
בשנת 1999 נבחר לנהל את המחלקה למורשת ישראל בערוץ הראשון של הטלוויזיה הישראלית והחליף את מרדכי פרימן ששימש בתפקיד משנת 1986.
בשנת 2005 הגה והחל לערוך ולהגיש את תוכנית הטלוויזיה "הבית היהודי" שמשודרת בכל מוצאי שבת בערוץ הראשון ועוסקת בנושאים יהודיים בארץ ובתפוצות.
בשנת 2006, בימי מלחמת לבנון השנייה, יזם גולדברג את שאלת רב (תוכנית טלוויזיה), שעוסקת בשאלות ובתשובות בסוגיות הלכתיות ובנושאים יהודיים בשיתוף הצופים ושבה הוא מארח את הרב דוד לאו.
מגיש לסירוגין את התוכנית "אור ראשון" בכאן רשת ב, בתאגיד השידור הציבורי.
בשנת 2013 הגיש את סדרת סרטי הזיכרון "מורה לחיים"- סיפורם של מורים שנפלו במערכות ישראל ובהם מאמן האתלטיקה עמיצור שפירא שנרצח בטבח י"א הספורטאים במינכן, המורה שלמה אומן- בנו של חתן פרס נובל פרופ' ישראל אומן, והד"ר יוסף האפרתי שהיה מרצה לספרות באוניברסיטת תל אביב.
בשנים 2008 ו-2009 היה מועמד עם תוכניתו "הבית היהודי" בשלב הגמר של טקס פרסי האקדמיה לטלוויזיה ולקולנוע בקטגוריית תוכנית התרבות והפנאי הטובה ביותר.
בשנת 2010, קיבל שלומי גולדברג את פרס ההצטיינות היוקרתי של ארגון "בני ברית" על סקירת יהדות התפוצות בתקשורת הישראלית.
בשנים 2009 – 2013 הוזמן להופיע כשחקן אורח בתיאטרון היידישפיל, והשתתף בתפקיד המספר לצידם של השחקנים גולן אזולאי, אילן ליבוביץ', גיל קפטן והחזן ישראל רנד, בהצגה "קרליבך חי" שביים יואל זילברג, כתב אבי קורן, וניהל מוזיקלית דוד קריבושי ושהייתה מועמדת לפרס התיאטרון הישראלי כהצגת הבידור הטובה לשנת 2010.
גולדברג השתתף גם בהצגה "חזנים והנשמה היהודית" לצידו של זמר האופרה גיא מנהיים.
הוציא לאור ספר ילדים פופולרי "דן החזן הקטן".
שלומברגר היא החברה הגדולה בעולם לשירותי שדות נפט.
לחברה מעל 125,000 עובדים במעל 85 ארצות שונות.
משרדים ראשיים נמצאים בארבע ערים מרכזיות: יוסטון, פריז, לונדון והאג.
בשנת 1992 החברה רכשה את חברת GeoQuest Systems המתמחה בבניית בסיסי נתונים גאלוגיים.
שלומי יוסף אזולאי (נולד ב-30 במרץ 1990) הוא כדורגלן ישראלי המשחק בעמדת הקשר בהפועל חדרה.
אזולאי נולד בחדרה, החל את הקריירה שלו במחלקת הנוער של מכבי חיפה ושימש כקפטן קבוצת הנוער של המועדון.
בקיץ הוא הושאל להפועל פתח תקווה.
ב-31 באוקטובר 2010 ערך עם הפועל פתח תקווה את הופעת הבכורה שלו בבוגרים של בליגת העל, כשנכנס כמחליף בדקה ה-89 בהפסד 0–1 למכבי חיפה.
לאחר שלא זכה לדקות משחק גם בהפועל פתח תקווה, הושאל בינואר להפועל הרצליה מהליגה הלאומית.
עד לסיום העונה כבש שלושה שערים ב-13 הופעות ועזר לקבוצה לשרוד בליגה הלאומית.
הוא נשאר בהפועל הרצליה גם בעונה שלאחר מכן, בה הבקיע חמישה שערים ובסופה נשרה הקבוצה לליגה א'.
בקיץ , עם תום חוזהו, שוחרר ממכבי חיפה וחתם ביריבה העירונית הפועל חיפה, אך לא הצליח להטביע חותם ושיחק בשבעה משחקים בלבד בכל המסגרות.
בקיץ חתם בהפועל ראשון לציון מהליגה הלאומית, במדיה כבש עשרה שערי ליגה והיה מלך שערי הקבוצה לעונת .
ב-21 ביולי 2014 חתם לעונה אחת בבית"ר ירושלים, עם אופציה לשלוש שנים נוספות.
ב-22 בספטמבר 2014 הבקיע את שער הבכורה שלו בליגת העל, בניצחון 0–1 על מכבי חיפה.
בסך הכול כבש בעונה זו ארבעה שערי ליגה, ובסופה נבחר לתגלית העונה בליגת העל.
ב-16 ביוני 2015 מימשה בית"ר ירושלים את אופציית הרכישה על אזולאי, כששילמה עבורו 180 אלף שקלים להפועל ראשון לציון.
ב-10 באוגוסט 2015 מכרה בית"ר ירושלים את אזולאי למכבי תל אביב.
את הופעת הבכורה שלו במדי הקבוצה ערך במשחק אלוף האלופים, בו הפסידה לעירוני קריית שמונה.
ב-29 בנובמבר 2015 הבקיע את שער הבכורה שלו במכבי תל אביב, בניצחון 0–4 על בני יהודה תל אביב, ובסך הכול כבש בעונה זו שני שערים ב-16 הופעות ליגה.
ב-8 בספטמבר 2016 הושאל לעונה אחת לעירוני קריית שמונה, ובמדיה כבש שישה שערים ב-28 הופעות בליגת העל.
לקראת עונת 2017/2018 שב למכבי תל אביב ושיחק במדיה במשחקי טרום העונה וגביע הטוטו, אך ב-30 באוגוסט 2017 חתם לשנתיים במכבי חיפה כחלק מעסקת אלירן עטר שעשה את הדרך ההפוכה.
ב-16 בספטמבר 2017, במשחק הראשון שלו בהרכב והשני בסך הכול בקבוצה, בישל ארבעה שערים בניצחון 2–4 על הפועל רעננה, והפך לשחקן הראשון בהיסטוריה של מכבי חיפה (והשביעי בישראל) שמבשל ארבעה שערים במשחק ליגה אחד.
במשחק שלאחר מכן, מול מכבי תל אביב, הוא נפצע ונעדר לתקופה ארוכה מהמגרשים.
ב-21 באפריל 2018 כבש את שער הבכורה שלו במדי מכבי חיפה, בניצחון 0–1 על מכבי פתח תקווה, והוא סיים את העונה עם שער אחד ושישה בישולים.
ב-30 בינואר 2019 הושאל להפועל חיפה עד לתום העונה.
אשדוד לשנה עם אופציה לשנה נוספת, וב-17 ביוני 2021 חתם לשתי עונות בהפועל תל אביב, ואת שער הבכורה שלו במדי הקבוצה כבש במשחק מול בני סכנין ב-2 באפריל 2022. ב-9 ביולי 2023 חזר למ.ס אשדוד מליגת העל.
ב-22 באוגוסט 2024 חתם בהפועל רעננה מהליגה הלאומית.
ב-3 בפברואר 2025 עבר בהעברה חופשית להפועל חדרה מליגת העל.
לזכותו של אזולאי שתי הופעות במדי נבחרת הנוער של ישראל עד גיל 19.
ביוני זומן לראשונה לסגל הנבחרת הבוגרת על-ידי המאמן הלאומי אלי גוטמן, לקראת המשחק מול במסגרת מוקדמות יורו 2016. אולם במסגרת אימוני הנבחרת נפצע אזולאי בשריר הארבע ראשי ושוחרר מהסגל בטרם ערך הופעה רשמית.
אזולאי לומד ב לתואר ראשון בחינוך וחברה, עם התמחות בספורט.
שלומי אזולאי (נולד ב-18 באוקטובר 1989) הוא כדורגלן ישראלי המשחק בעמדת החלוץ בהפועל ניר רמת השרון.
אזולאי, בנו של כדורגלן העבר משה אזולאי ששיחק בהפועל טבריה, גדל בטבריה והחל לשחק כדורגל במחלקת הנוער של עירוני טבריה, במדיה היה מלך השערים של קבוצת הנוער.
בגיל 17 כבר שותף במספר משחקים של הקבוצה הבוגרת של המועדון בליגה א', ובינואר 2008 עבר לקבוצת הפועל כפר סבא, שם חתם על חוזה מקצועי לחמש עונות.
בתחילה שיחק במדי קבוצת הנוער של כפר סבא, אך בעונת 2008/2009 כבר הפך לשחקן הרכב קבוע בקבוצה הבוגרת.
את שנתו השלישית בכפר סבא סיים כמלך השערים של הקבוצה בליגה הלאומית עם 15 שערים.
לאחר ההצלחה בכפר סבא רכשה מכבי חיפה בשנת 2010 את כרטיס השחקן שלו בעסקה שערכה כמיליון שקל, והוא חתם בחיפה לחמש שנים.
ב-13 בספטמבר 2010 ערך אזולאי את הופעת הבכורה שלו בליגת העל, במשחק מול הפועל באר שבע.
בעונתו הראשונה כשחקן מכבי חיפה כבש שישה שערים ובישל שישה נוספים (מלך הבישולים של הקבוצה), והיה שותף לזכייתה של מכבי חיפה באליפות המדינה לעונת 2010/2011, על אף שהיה פצוע למשך כמה חודשים במהלך העונה, וברוב המשחקים הוא עלה מהספסל.
בתחילת עונת 2011/2012 הושאל אזולאי לעירוני קריית שמונה, והיה שותף לזכייתה באליפות באותה עונה עם שמונה שערים וחמישה בישולים.
בסיום העונה חזר למכבי חיפה, ובעונת 2012/2013 כבש שבעה שערי ליגה.
בתחילת עונת 2013/2014 כבש אזולאי שני שערים במדי מכבי חיפה, וב-13 בינואר 2014 הושאל לבית"ר ירושלים עד תום העונה.
ב-11 בפברואר 2014 כבש אזולאי את שער הבכורה שלו במועדון, בניצחון 1–0 על הפועל בני לוד במסגרת גביע המדינה.
את שער הבכורה בליגה כבש אזולאי בניצחון 1–0 על מ.ס.
בסך הכל ערך עד סוף העונה 15 הופעות בליגה במדי בית"ר ירושלים, בהן כבש שלושה שערים.
ב-3 בספטמבר 2014 חתם אזולאי לשנתיים בהפועל תל אביב.
ב-13 בספטמבר 2014 ערך את הופעת הבכורה שלו במועדון, כשבמחזור הראשון של עונת 2014/2015 נכנס כמחליף בניצחון 1–0 על מכבי נתניה באצטדיון בלומפילד.
ב-20 בדצמבר 2014 כבש את שער הבכורה שלו במדי הפועל תל אביב, בניצחון 2–0 על מכבי נתניה בפתיחת הסיבוב השני של ליגת העל.
בסך הכול כבש אזולאי חמישה שערי ליגה במדי הפועל תל אביב והיה מלך שערי הקבוצה בעונה זו, ובסופה שוחרר מהמועדון.
ב-4 באוגוסט 2015 חתם אזולאי לעונה אחת בבני סכנין.
ב-5 באוקטובר כבש את שערו הראשון במדי הקבוצה, במשחק מול קבוצתו לשעבר בית"ר ירושלים.
ב-1 במאי 2016 כבש אזולאי שלושער בניצחון 3–0 על בית"ר ירושלים, ובסך הכול כבש בעונה זו 14 שערי ליגה והיה למלך השערים של הקבוצה בעונת 2015/2016, וסגן מלך השערים של ליגת העל בצוותא עם ניקיטה רוקאביציה ואליניב ברדה.
ב-11 ביולי 2016 חתם אזולאי לשלוש שנים בעירוני קריית שמונה.
בעונת 2016/2017 כבש אזולאי שבעה שערים ב-30 הופעות ליגה.
את העונה שלאחר מכן החל אזולאי בקריית שמונה, וב-5 בספטמבר 2017 חזר לבני סכנין וחתם לשנתיים במועדון.
בעונת 2017/2018 כבש שישה שערים ב-29 הופעות ליגה, ובעונת 2018/2019 כבש תשעה שערים ב-31 הופעות, אך בסופה ירדה הקבוצה לליגה הלאומית.
ב-7 ביוני 2019 חתם אזולאי לשנתיים בבית"ר ירושלים, וחזר לקדנציה שנייה במועדון.
בעונת 2019/2020 כבש תשעה שערים וזכה עם הקבוצה בגביע הטוטו.
ב-14 באוקטובר 2020 שוחרר מהמועדון, וב-1 בנובמבר חתם באסטרה ג'יורג'יו מהליגה הרומנית.
כעבור חמישה ימים ערך את הופעת הבכורה שלו במועדון, בהפסד 0–2 לקלינצ'ני.
ב-30 בנובמבר הבקיע את שערו הראשון ברומניה, בניצחון 5–1 על ריפנסיה טימישוארה במסגרת הגביע הרומני, ובסך הכל כבש שלושה שערים בשבעה משחקים במדי הקבוצה בכל המסגרות.
ב-13 בינואר 2021 חזר אזולאי לקדנציה שנייה בהפועל תל אביב, וחתם לשנה וחצי במועדון.
בסיום אותה העונה העפיל עם הקבוצה לגמר גביע המדינה, בו פתח בהרכב בהפסד הפועל 2-1 למכבי תל אביב לאחר הארכה.
ב-2 ביוני 2022 חתם במכבי בני ריינה.
ב-10 ביוני 2024 חתם במועדון ספורט אשדוד.
ב-12 באוגוסט 2025 חתם בהפועל כפר שלם.
ב-15 בינואר 2026 חתם בהפועל ניר רמת השרון.
ב-16 בינואר בהופעתו הראשונה בהפועל ניר רמת השרון הבקיע את שערו הראשון בקבוצה בניצחון 0-2 על מכבי עירוני קריית מלאכי.
שלמה (שלומי) אברהמי (נולד ב-1944 בירושלים) הוא כדורגלן עבר ישראלי ששיחק בעמדת המגן והקשר הקיצוני, ולאורך כל הקריירה שלו בשנות ה-60 וה-70 היה שחקן בית"ר ירושלים.
אברהמי גדל והתחנך בירושלים, ושיחק במחלקת הנוער של בית"ר ירושלים מגיל צעיר.
עלה לבוגרים בעונת 1960/1961 ואת הופעת הבכורה שלו ערך ב-7 בנובמבר 1961 במשחק נגד הפועל טבריה.
אברהמי השתלב כשחקן הרכב תחת המאמן סימון אלפסי שנתן לו הזדמנויות רבות בהרכב, ושיחק במגוון תפקידים: בתחילה תפקד כבלם לאחר מכן כמגן וקשר הקיצוני ולקראת סוף הקריירה גם כחלוץ.
אברהמי סומן כ"יורש" של שחקן העבר אהרון חסון בתחום בעיטות העונשין, מאחר שכבש את רוב שעריו בבעיטות עונשין, כשעונת השיא הייתה בעונה הכפולה 1966/1968 בה כבש 13 שערים (מתוך 20 השערים שלו בקבוצה) שבסופה עלתה בית"ר ירושלים לראשונה מזה 13 שנים לליגה הבכירה.
אברהמי היה חלק משמעותי מחוליית ההגנה והקישור של בית"ר ירושלים בעונת העלייה ובשנים העוקבות, עד לעונת 1972/1973, בסופה פרש מכדורגל, לאחר 13 עונות רצופות במדי הקבוצה בהן צבר 260 הופעות.
אברהמי מדורג במקום ה-15 בטבלת שיאני ההופעות של בית"ר ירושלים בכל הזמנים.
שלום שרעבי (נולד ב-1953) הוא איש שירות הביטחון הכללי לשעבר שכיהן כראש האגף לענייני ישראל וזרים.
שרעבי נולד בכרם התימנים בתל אביב ב-1953, בן להורים שעלו מהעיר תעז בתימן בסוף שנות ה-30. אביו עבד בהנהלת חשבונות ואמו הייתה עקרת בית.
כשהיה בן שבע עברה המשפחה לרמת גן, ושרעבי למד בתיכון בליך בעיר.
את שירותו הצבאי עשה בפלס"ר שריון של חטיבה 14 כולל במהלך מלחמת יום הכיפורים.
ב-1974 השתחרר, למד הוראת חינוך גופני במכון וינגייט.
ב-1978 גויס שרעבי לשב"כ, ולאחר שעבר קורס מאבטחים שירת ביחידה לאבטחת אישים.
בין היתר היה המאבטח של משה דיין בעת שכיהן כשר החוץ ושל מנחם בגין בתקופת כהונתו כראש הממשלה.
לאחר שנה עבר קורס רכזים-חוקרים ושירת כרכז מודיעין זוטר בחצי האי סיני בשנים 1981–1982, ולאחר נסיגת ישראל מסיני שימש כרכז מודיעין ברצועת עזה ובלבנון, ובשנים 1984–1985 כרכז נפה בנגב.
בעת שהיה שרעבי רכז נפת מחנה הפליטים ג'באליה ברצועת עזה בשנת 1987 החלו במחנה האירועים שהתלקחו לכדי האינתיפאדה הראשונה.
ב-1989 היה שרעבי שותף למאמצים לאיתור גופתו של החייל החטוף אילן סעדון.
הגופה התגלתה רק בשנת 1996, בעת שהיה בתפקיד סגן ראש מרחב הדרום, ואחראי לקשר ולתיאום עם מנגנוני הביטחון של הרשות הפלסטינית.
בתפקידו האחרון בשירות, בשנים 2004–2006, שימש ראש האגף הלא ערבי בשב"כ, המופקד על סיכול גורמי טרור בקרב האוכלוסייה יהודית.
שלומי אביסידריס (נולד ב-14 במאי 1989) הוא כדורגלן ישראלי המשחק בעמדת החלוץ בבני ממב"ע הגולן.
אביסידריס נולד וגדל קריית שמונה, ובגיל צעיר הצטרף למחלקת הנוער של עירוני קריית שמונה והיה לאחד השחקנים הבולטים בקבוצת הנוער של המועדון שהעפילה לליגת העל לנוער.
ב-22 בספטמבר 2008 ערך את הופעת הבכורה שלו במדי הקבוצה הבוגרת של המועדון, כשנכנס כמחליף במשחק מול הפועל תל אביב במסגרת ליגת העל.
ב-6 בדצמבר 2008 כבש את שערו הראשון בקריירה, במשחק מול מ.ס אשדוד שהסתיים בתיקו 1-1. במקביל המשיך לשחק גם בקבוצת הנוער, ובעונה שלאחר מכן צורף לסגל הקבוע של הקבוצה הבוגרת לאחר שירדה לליגה הלאומית.
אביסדריס העפיל עם הקבוצה בחזרה לליגת העל, ובעונת 2010/2011 כבש את שער הניצחון של הקבוצה בגמר גביע הטוטו.
בעונה שלאחר מכן הושאל להפועל רעננה מהליגה הלאומית, ולאחר שכבש חמישה שערים ב-15 הופעות עבר בינואר 2012 לבני יהודה תל אביב מליגת העל, במדיה לא הצליח להשתלב וערך שתי הופעות בלבד עד תום העונה.
בקיץ 2012 חתם בהפועל רמת גן מליגת העל, ובינואר 2013 עבר להפועל אסי גלבוע מליגה א'.
בספטמבר 2013 חתם אביסידריס בקבוצת מכבי אום אל-פחם, ולאחר שלא השתלב בקבוצה מהליגה הלאומית ואף התאמן עם קבוצת הנוער, שוחרר מהקבוצה ועבר למ.ס.
לאחר תקופה קצרה בקבוצה בה ערך שתי הופעות ליגה וכבש שער אחד, עזב אביסידריס את הקבוצה בעקבות בעיות משמעת והצטרף בהשאלה להפועל עירוני צפת מליגה ג'.
לאחר תקופת ההשאלה השלים אביסידריס את המעבר לעירוני צפת וחתם בקבוצה לעונה אחת, במהלכה הושאל לחודש להפועל בני ראמה.
בתחילת עונת 2015/2016 עבר אביסדריס להפועל ראשון לציון מהליגה הלאומית.
במהלך עונה אחת בה ערך 25 הופעות ליגה כבש אביסידריס חמישה שערים במדי הקבוצה.
ב-5 ביולי 2016 חתם אביסידריס על חוזה לעונה אחת בבית"ר ירושלים.
ב-31 ביולי ערך את הופעת הבכורה שלו במדי הקבוצה, בהפסד 1–3 למועדון ספורט אשדוד במסגרת גביע הטוטו.
ב-12 בדצמבר 2016, ערך אביסידריס את הופעת הליגה הראשונה שלו במדי בית"ר כשעלה כמחליף בהפסד 1–3 להפועל באר שבע.
בסך הכל ערך בעונה זו עשר הופעות בליגת העל, אך לא כבש.
ב-4 ביוני 2017 חזר להפועל ראשון לציון וחתם על חוזה לעונה אחת במועדון.
ב-3 בינואר 2018 חתם אביסדריס בהפועל מרמורק.
ב-21 ביוני 2019 אביסידריס חתם במכבי נוג'ידאת מליגה ב'.
ב-25 בספטמבר 2019 חזר להפועל עירוני צפת מליגה ג', איתה גם העפיל לליגה ב'.
לאחר שראה את הבעיות בהנהלת הקבוצה, החליט אביסדריס לחתום לקראת עונת 2021/22 בבני ממב"ע הגולן, יריבתה לטבלה.
במרץ 2022, פרסם תאגיד השידור כאן, את עונתה השנייה של הסדרה הדוקומנטרית "ליגה ג'", בה סוקרו אביסדריס והפועל צפת (קבוצתו בזמן צילום הסדרה) כשהם מתמודדים על עליית ליגה.
בתחילת 2008 נעצר אביסידריס בחשד להשתייכות לכנופיה בצפון שעסקה בסחר בסמים ונשפט למספר חודשי עבודות שירות אותן לא מילא, ולכן נשלח לתקופת מאסר.
בספטמבר 2010 נעצר בשנית בחשד לסחר בסמים ושוחרר.
לקראת סיום עונת 2010/2011 הסתבך אביסידריס בפלילים בפעם השלישית לאחר שתקף את העיתונאי רן בר מעוז בביתו.
אביסידריס נעצר ובעקבות מעשיו שוחרר מקבוצת עירוני קריית שמונה, בית משפט השלום פסק לו עונש מאסר על תנאי, ובר מעוז החליט שלא להגיש כנגד השחקן תביעה אזרחית.
שלומי איילון הוא קצין משטרת ישראל בדימוס בדרגת תת-ניצב.
שירת כראש היחידה הארצית לחקירות הונאה.
איילון התגייס למשטרה ב-1978. שירת כסגן מפקד תחנת כפר סבא, ראש תחום חקירות בתחנות במחוז מרכז וקצין אגף החקירות במרחב השפלה.
בשנים 2001–2003 שימש קצין אגף חקירות במחוז הדרום ולאחר מכן שימש נציג המשטרה בגרמניה ומרכז אירופה.
באוקטובר 2006 מונה לראש היחידה הארצית לחקירות הונאה בדרגת תת-ניצב ושירת בתפקיד עד פרישתו באפריל 2010. חקירות מרכזיות בתקופתו בתפקיד היו של שר החוץ אביגדור ליברמן בסיומה המליצה המשטרה להעמידו לדין בגין קבלת שוחד ועבירות נוספות, ושל ראש ממשלת ישראל אהוד אולמרט בפרשת המכרז למכירת בנק לאומי.
חקירות נוספות היו של ראשי הערים שוקי פורר, צבי בר, שמעון גפסו ויצחק רוכברגר, כולם הועמדו לדין והורשעו.
איילון בעל תואר שני במדע המדינה מאוניברסיטת חיפה.
שלומי בינדר (נולד ב-4 בפברואר 1975) הוא קצין בצה"ל בדרגת אלוף המכהן כראש אגף המודיעין החל מאוגוסט 2024. שירת קודם לכן כראש חטיבת המבצעים, מפקד עוצבת הגליל, מפקד חטיבת גולני, מפקד סיירת מטכ"ל ומפקד יחידת אגוז.
בינדר נולד, גדל והתחנך בחיפה.
בנעוריו למד בתיכון ליאו בק בעיר מגוריו.
הוא סיים את לימודי התיכון עירוני א' לאומנויות בתל אביב והיה מדריך בתנועת הצופים.
לאחר שנת שירות ברמת הגולן התגייס לצה"ל בנובמבר 1993 והתנדב לסיירת מטכ"ל.
בשנת 1999 נפצע באורח קשה מפיצוץ מטען שהטמינו מחבלים בשטח אימונים בו יחידתו תרגלה.
לאחר מספר חודשי החלמה חזר לשירות ביחידה.
בהמשך שירת כמפקד פלגה, והוביל מספר מבצעים במהלך מלחמת לבנון השנייה.
בשנת 2010 הועלה לדרגת סגן-אלוף ומונה למפקד יחידת אגוז, ושימש בתפקיד עד 15 ביולי 2012. לאחר מכן שירת בתפקיד מטה במטכ"ל.
ב-21 במאי 2013 מונה למפקד סיירת מטכ"ל ויומיים לאחר מכן הועלה לדרגת אלוף-משנה.
הוא הוביל את היחידה בין היתר במבצע צוק איתן.
על האופן שבו פעלה הסיירת בפיקודו במבצע הוענק לה צל"ש הרמטכ"ל.
בתפקיד זה שירת עד 16 במרץ 2016. בסיום תפקידו הוענק לסיירת צל"ש רמטכ"ל נוסף על המבצעים שנעשו בתקופת פיקודו.
ב-4 בספטמבר 2016 מונה למפקד חטיבת גולני ושימש בתפקיד עד 24 במאי 2018. בסיום תפקידו יצא לשנת לימודים בוושינגטון שבארצות הברית.
ב-5 באוגוסט 2019 הועלה לדרגת תת-אלוף וב-12 באוגוסט נכנס לתפקידו כמפקד עוצבת הגליל.
בתפקיד זה שירת עד 26 באפריל 2022. ב-3 באוקטובר 2022 מונה לראש חטיבת המבצעים, חטיבת הליבה של אגף המבצעים ב, וכיהן בתפקיד זה במהלך טבח שבעה באוקטובר ומלחמת חרבות ברזל.
עם התפטרותו של ראש אמ"ן אהרון חליוה ב-2 במאי 2024 פורסמה החלטת שר הביטחון והרמטכ"ל למנות את בינדר לראש אגף המודיעין והעלאתו לדרגת אלוף.
משפחות שכולות עתרו נגד המינוי, בדרישה שתחילה יש לבצע חקירה בעניין אחריותו של בינדר לאירועי 7 באוקטובר, אך עתירתם נדחתה.
בצל העתירה, פורסם כי הרמטכ"ל ושר הביטחון עיינו בממצאי תחקיר ראשוני טרם קבלת ההחלטה על המינוי ובהתחשב בממצאיו.
בנוסף, בעת פרסום תחקירי צה"ל עלה כי לא נמצא פגם בתפקודושל בינדר בשבעה באוקטובר.
ב-25 במאי 2024 סיים את תפקידו בתור ראש חטיבת המבצעים, והוחלף על ידי תת-אלוף ישראל שומר ב-25 ביולי 2024 הועלה לדרגת אלוף וב-21 באוגוסט 2024 נכנס לתפקידו כראש אמ"ן.
בינדר נכנס לתפקידו כראש אמ"ן בעיצומה של מלחמת חרבות ברזל.
בחודשים הראשונים לתפקידו הגביר צה"ל את היקף ועומק פעולותיו בלבנון, שנסמכו במקרים רבים על מודיעין מדויק.
בכלל זאת, ארבעה ימים לאחר מינויו בוצע מבצע זה הרגע.
ב-20 בספטמבר מודיעין קצה העניק חלון הזדמנויות לבצע את ההתנקשות באבראהים עקיל וצמרת כוח רדואן ברובע הדאחייה, בביירות.
כעבור שבוע חוסל חסן נסראללה, המזכיר הכללי של ארגון הטרור חזבאללה יחד עם עלי כרכי, מפקד חזית הדרום.
זמן קצר אחר כך החל התמרון הקרקעי בלבנון.
בינדר נתקל גם במתיחות מול הדרג המדיני, כפי שבאה לידי ביטוי בהנחיית שר הביטחון ישראל כ"ץ ב-7 בפברואר 2025 לנזוף בו על רקע דיווחים שנויים במחלוקת בנוגע לעמדותיו על תוכנית טראמפ לפינוי רצועת עזה, אף שהבהיר כי לא התבטא נגדה בפומבי.
במהלך כהונתו כראש אמ"ן החל ביישום לקחים מהשבעה באוקטובר ושינה את ייעוד אגף המודיעין כך שמשימת ההתרעה תהיה משימתו הראשונה.
כחלק מיישום הלקחים הורה על הגדלה דרמטית של היקף לימודי הערבית ואסלאם, שימוש נרחב הרבה יותר במקורות מודיעיניים מגוונים, חיזוק המודיעין האנושי והמודיעין הגלוי (אוסינט) והגדלת יחידת ה"איפכא מסתברא".
לאחר כשנה בתפקידו החל מבצע עם כלביא שהתאפיין בשימוש נרחב במודיעין מדויק במכת הפתיחה ובהמשך.
המבצע יצא לדרך בעקבות התרעות שאגף המודיעין בראשותו הוציא ובתוכן התרעה על התקדמות בגרעין והתרעה על חלון הזדמנויות אסטרטגי לפעול באיראן.
כחלק מכך פורסם כי אמ"ן עשה נוהל קרב מהיר במהלך השנה, התאים את התוכניות המבצעיות כך שיגלמו לקחים מהמערכה מול חזבאללה וייצר אלפי מטרות נוספות.
אגף המודיעין זכה לשבחים במבצע מראש הממשלה, שר הביטחון והרמטכ"ל.
בנובמבר 2025 רשם הרמטכ"ל אייל זמיר הערה פיקודית לבינדר, על תפקודו בטבח שבעה באוקטובר.
בינדר נשוי ליעל ואב לשלושה ילדים.
בעל תואר ראשון באגרונומיה מהאוניברסיטה העברית בירושלים ובעל תואר שני באסטרטגיה מהאוניברסיטה לביטחון לאומי בוושינגטון שבארצות הברית.
שלומי בן מוחה (נולד ב-23 באוקטובר 1978) הוא קצין בצה"ל במילואים בדרגת תת-אלוף, אשר היה מפקד מפקדת אלון.
קודם לכן שימש מפקד מחוז ירושלים והמרכז בפיקוד העורף ומפקד חטיבת החילוץ.
כיום עומד בראש מפקדת אלון אשר תחתיה פעל מרכז השליטה הלאומי לטיפול במשפחות החטופים, הנעדרים והשבים.
בן מוחה נולד וגדל במטע.
התגייס לצה"ל בשנת 1996, ושובץ בחטיבת הנח"ל.
בהמשך שירת כמפקד פלוגה מסייעת בחטיבה.
על פועלו כמפקד הפלוגה קיבל תעודת הצטיינות מהרמטכ"ל.
לאחר מכן מונה למפקד פלוגה בבה"ד 1. בהמשך שימש כסגן מפקד גדס"ר נח"ל בין השנים 2007–2008. לאחר מכן מונה לקצין אג"ם של חטיבת אפרים בין השנים 2008–2009. בסיום תפקידו יצא ללימודים בפו"ם.
ב-9 ביוני 2020 מונה למפקד חטיבת החילוץ.
ב-2 בדצמבר 2021 הועלה לדרגת תא"ל וב-22 בדצמבר נכנס לתפקיד מפקד מפקדת אלון, במקביל לתפקידו כמפקד חטיבת החילוץ.
בן מוחה כיהן בתפקידו בגל החמישי של מגפת הקורונה.
ב-5 במאי סיים את תפקידו כמפקד חטיבת החילוץ.
בן מוחה מתגורר בקריית אתא, נשוי לגל ואב לחמישה.
שלוימי דקס הוא זמר חסידי אמריקאי של מוזיקה יהודית חסידית, עם כמה אלבומים רבי מכר.
ייסד את "התזמורת של שלוימי דאקס" שמופיעה באירועים.
דאקס נולד בניו יורק והחל לשיר בגיל 7 עם מקהלת בית הספר של "ישיבה תורה ודעת".
מאוחר יותר הצטרף למקהלות הילדים פרחי מיאמי, צליל וזמר ועמודי שש.
בשנת 1996 התחיל בקריירת סולו, והוציא אלבום בכורה בשם One Day at a Time שהיה רב-מכר.
בין השירים התפרסם הלהיט "חמול", בלחנו של עקיבא המניק.
בשנת 2001 הוציא אלבום בשם "כאיש אחד בלב אחד" ובארצות הברית בלבד נמכרו מעל 25,000 עותקים.
בשנת 2003, הוציא אלבום בשם "אבינו" אלבום שלם בלחניו של ייצי בולד, היה מהראשונים במוזיקה החסידית שכלל סרטון מחשב אינטראקטיבי, באותה שנה הרכיב את "התזמורת של שלוימי דאקס" - להקה שמופיעה באירועים ברחבי ארצות הברית.
בשנת 2007, הוציא אלבום בשם "השם אחד", בו השתתף גם בנו דוד בשיר אחד.
דואט נוסף באלבום הוקלט עם הזמר המזרחי חיים ישראל - בשיר "יגדל אלוקים חי".
בשנת 2019 הופיע באירוע סיום הש"ס באצטדיון מטלייף בניו יורק, בו השתתפו למעלה מ-100,000 צופים, התזמורת הייתה מי שליוותה מוזיקלית את האירוע ושרו בו גדולי המוזיקה החסידית, לרגל האירוע הוציא קליפ לשירו "תורה".
כאיש אחד בלב אחד 2001
מנדי וולד - לוסטיג און לייבדיג
ישראל וויליגר - אלבום יום-טוב, ואלבום החתונה
דאקס קשור בקשר הדוק עם שירותי הילדים והמשפחה של OHEL[אנ]' לילדים מיוחדים, הן כחבר דירקטוריון פעיל והן כמתנדב בעשרות הופעות מוזיקליות לחניכים של OHEL.
הוא ואשתו ליבי מארחים את חניכי OHEL בביתם לאורך כל השנה, כולל את המנגל השנתי בתשעת הימים.
דאקס גם מופיע בקביעות בקאמפ האסק, ובהופעה לרגל יום-ישראל בסנטרל פארק.